བོད་མི་ཞིག་ཡིན་ན་གནས་ཚུལ་འདི་ནི་ཆེས་བློ་ཕམ་སྐྱེས་དགོས་པ་ཞིག་ལས་དགའ་འོས་པའི་གཏམ་བཟང་མ་ཡིན་མོད།ང་རྒྱལ་དང་ཁེངས་དྲེགས་རི་རྒྱལ་ལྷུན་པོ་ལས་མཐོ་བའི་སྲིད་སྐྱོང་མཆོག་ཁོ་རང་གིས་ཉོས་པའི་རང་སྡུག་རེད།ཉམ་ཆུང་བཙན་བྱོལ་བོད་མིའི་སྟེང་ལ་གང་འགྲོ་བ་མི་རིགས་གཞན་གྱི་སྟེང་ལ་ཟུར་ཙམ་ཡང་མི་འགྲོ་བ་ཐེངས་དང་པོར་ཤེས་ཡོད་ཚོད་རེད།མ་ཟད་བོད་མི་མཐོ་དམན་སུ་ཡིན་ཡང་སྐྱབས་བཅོལ་ཡིན་པ་མ་བརྗེད་པའི་ཐོག་ནས།ཡུལ་ཤོར་བ་ང་ཚོར་ཤ་ཚ་དང་སྙིང་རྗེས་སྐྱབས་བཅོལ་གནང་མཁན་རྒྱལ་ཁབ་ཀྱི་ས་ཐོག་ནས།ལག་པའི་ནང་སྐྱབས་བཅོལ་བའི་ལག་ཁྱེར་བཟུང་ནས་ཕྱི་ལ་དཀྲོག་དཀྲོག་དང་རྫིག་རྫིག་མི་བྱ་བར།ཡ་རབས་དང་ཁྲིམས་མཐུན་གནང་རྒྱུ་བོད་མི་སྐྱབས་བཅོལ་བ་ཚོས་སྐར་ཆ་གཅིག་ལའང་མ་བརྗེད་པ་གནང་རོགས་ཞུ་འདོད་བྱུང་།